བརྡ་ཡིག་༠༠༠༠༠༢༢༡༔ཆོས་ཉིད་ནམ་མཁའི་ཀློང་མཛོད་ལས༔ཁ་བ་གཅོད་པའི་འཁོར་ལོ་བསྐོར་བ་མེ་འབར་ཞེས་བྱ་བ་བཞུགས་སོ༔ན་མོ་གུ་རུ་བྷྱ༔བསྐལ་པ་སྙིགས་མ་ལྔ་བདོའི་དུས༔བདུད་དང་ནག་ཕྱོགས་ཁ་དར་ནས༔ཁ་ཆར་གདུག་པའི་ཡོ་ལང་གིས༔སྐྱེ་འགྲོའི་བདེ་སྐྱིད་དཔལ་ཁ་བཅོམ༔དེ་དུས་སྐལ་བཟང་སྐྱེས་བུ་ཡིས༔གོང་བསྙེན་ཚད་དུ་ལོངས་བྱས་ཏེ༔མཐར་ནི་ལས་ལ་སྦྱོར་བའི་དུས༔འགྱུར་སྔགས་མང་དུ་བརྗོད་བྱས་ཏེ༔དང་པོ་སྡེ་བརྒྱད་གཞི་བདག་ལ༔གཏོར་མ་བཏང་ཞིང་ཕྲིན་ལས་བཅོལ༔དེ་ནས་མནན་པ་ནན་དུ་བྱས༔བར་བར་རྒྱ་མཚོ་གསུམ་དང་ཀླུ༔བཾ་དང་ཁཾ་ཡིག་འོད་སྔོན་པོའི༔རྣམ་པར་འདུས་ཏེ་སྦལ་གཟུགས་ལ༔ཐིམ་པར་ཡང་ཡང་བསྒོམ་བྱས་ཏེ༔འགུགས་པ་ཉིན་བཞིན་བརྒྱ་སྟོང་བརྗོད༔ཡི་དམ་སྔགས་མཐར་ཤམ་བུ་ནི༔ཁ་ཆར་ན་བུན་སྤྲིན་རླངས་སརྦ་མཱ་ར་ཡ་ནན་སྭཱ་ཧཱ༔བཾ་ནན་ནན༔ཀཾ་ནན་ནན༔ནཱ་ག་ཕུ་ནན་ནན༔དུ་ཏྲི་མཱ་ར་ཡ་ནན་ནན༔བརྒྱ་ཙམ་བརྗོད་པར་བྱས་ཏེ་ལྕགས་སྲེག་གི་ཁང་སྒྲོམ་མེ་འབར་བའི་ནང་དུ་ཚུད་ནས་བདེ་བ་སྐྱེས་ནས་ཞེན་མེད་དུ་བརྒྱལ་བར་བསམ་མོ༔འཁོར་ལོ་འདི་ལྟར་ཕྲེང་གཅིག་ཏུ་བྲིའོ༔ན་མཿསརྦ་ཏ་ཐཱ་ག་ཏ་ཧྲཱི་ད་ཡ་ཨ་ནུ་ག་ཏེ་ཨོཾ་ཀུ་རུཾ་གི་ནི་སྭཱ་ཧཱ༔ཏདྱ་ཐཱ༔ཨོཾ་མུ་ནེ་མུ་ནེ་མ་ཧཱ་མུ་ནེ་ཡེ་སྭཱ་ཧཱ༔ན་མོ་བུདྡྷ་དྷརྨ་སངྒ་ཡ་རཾ་པུཥྚིཾ་ཀུ་རུ་ཡེ་སྭཱ་ཧཱ༔ན་མོ་དྷརྨ་ཀཱ་ཡ༔ནིརྨ་ཀཱ་ཡ༔སམྦྷོ་ཀ་ཡ༔ས་མ་ཡ༔ནཱ་ག་ཕུ་ཏྲི་ཛྭ་ལ་རཾ་རཾ༔སྤྲིན་གཏོར་ཅིག་ན་བུན་ནན་ནན༔འབྲུག་ཆིངས་གློག་ནན་ཛྭ་ལ་རཾ་རཾ༔ཡ་ཤ་བ་རི་ས་མ་ཡ༔སྤྲིན་ཤིག་ཤིག་གཏོར་གཏོར་ཡཾ་ཡཾ་རཾ་རཾ་སྭཱ་ཧཱ༔གུ་རུ་དྷེ་ཝ་ཌཱ་ཀི་ནཱི་སརྦ་ས་མ་ཡ་ཁ་ཆར་ཆོད་ཆོད༔སྤྲིན་གཏོར་ཅིག༔ཉི་ཟླ་སྐར་གསུམ་གྱི་ཞལ་ཕྱེས་ཤིག་ཡཾ་ཡཾ་རཾ་རཾ་སྭཱ་ཧཱ༔ཨོཾ་ཁྲོཾ་ག་རུ་ཌ་ཧཱུྃ་ཕཊ༔ཨོཾ་ཕེ་ལང་ཧཱུྃ༔ནག་པོ་ཏི་པ་ར་ཙ་ནཱ་ག་ར་ཙ་ཧཱུྃ་ཕཊ༔ཁ་ཆར་སྤྲིན་ན་བུན་ཆུ་བདག་ཐམས་ཅད་མཱ་ར་ཡ་ནན་ནན་རཾ་ཡཾ༔ན་མོ་རཏྣ་ཏྲ་ཡཱ་ཡ༔ན་མཤྩཎྜ་བཛྲ་པ་ཎ་ཡེ༔མ་ཧཱ་ཡཀྵ་སེ་ན་པ་ཏ་ཡེ༔ཏདྱ་ཐཱ༔ཨོཾ་ཧ་ར་ཧ་ར་སོགས་རྣམ་འཇོམས་བསྙེན་འབྲིང་དང་བསྙེན་ཐུང་ཚང་བར་བྲི༔མཇུག་ཏུ༔གནོད་བྱེད་ཁ་ཆར་ན་བུན་ཁུ་རླངས་ཆུ་བདག་ཕོ་མོ་དང་བཅས་པ་ཐམས་ཅད་མཱ་ར་ཡ་ནཾ་ནཾ༔ཛྭ་ལ་རཾ་རཾ་ཡཾ་ཡཾ་སྭཱ་ཧཱ༔ན་མོ་རཏྣ་ཏྲ་ཡཱ་ཡ༔ཨོཾ་ཡེ་དྷརྨ་སོགས་ནས༔སྭཱ་ཧཱའི་བར་མང་དུ་བྲི༔མཐར༔ཨ་ཡ་མ་དུ་རུ་ཙ་ཤ་ན་ས་མ་ཡ༔ཁ་ཆར་ཆོད་ཆོད༔སྤྲིན་གཏོར་ཅིག༔ཡཾ་ཡཾ་རཾ་རཾ༔སྤྲིན་གཏོར་གཏོར༔ཤིག་ཤིག་ཡཾ་ཡཾ༔ཛྭ་ལ་རཾ་རཾ་ཕཊ་བྷྱོ༔ཞེས་བྲིས་ཏེ་བསྐོར༔ཤིང་གི་བྱང་བུ་ལ༔ཡཾ་ཡཾ༔རཾ༔མཐར་རྟེན་འབྲེལ་སྙིང་པོའི་མཐར༔རླུང་ལྷ་ཤ་བ་རིས་སྤྲིན་གཏོར་ཅིག་ཡཾ་ཡཾ༔ཕུ་རཾ་རཾ་སྭཱ་ཧཱ༔ཞེས་བྲིས་ཏེ་རླུང་ལ་བསྐོར༔མཐར་བཀྲོལ་བའི་དུས་སུ་ཡང་སྦལ་པ་ཆུ་རུ་མི་བསྐྱལ་བར་ཕྱུང་ནས་བཞག་གོ༔གལ་ཏེ་ཆུ་རུ་འཕང་ན་ཕྱིས་ཆར་མི་ཁོག་པའི་སྐྱོན་ཡོད་པའོ༔རྗེས་སུ་ཡང་གཏང་རག་སྡེ་བརྒྱད་མཆོད་གསོལ་བྱ་ཞིང་གཏོར་མ་བཏང་བ་གནད་ཡིན་ནོ༔དེ་ལྟར་ལག་ལེན་གནད་དང་ལྡན་པས་ན༔ཁ་ཆར་ཆོད་ཅིང་འདོད་དོན་ངེས་པར་བསྒྲུབ༔ས་མ་ཡ༔རྒྱ་རྒྱ་རྒྱ༔གུ་ཧྱ༔ཞེས་པ་འདི་རྦུ་ཟོག་བླ་མ་པདྨ་རྒྱལ་མཚན་གྱིས་བསྐུལ་ངོར་བདུད་འཇོམས་རྡོ་རྗེས་ནམ་མཁའི་མཛོད་ལས་བསྒྱུར་བའོ།།དགེའོ།།དགེའོ།།དགེའོ།།།།